
ZEMES VIENĪBU AR KADASTRA APZĪMĒJUMIEM 0900 019 0583, 0900 019 0584 UN 0900 019 0585 PIEŅEMŠANA BEZ ATLĪDZĪBAS JELGAVAS VALSTSPILSĒTAS PAŠVALDĪBAS ĪPAŠUMĀ

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
[bookmark: _Hlk194397520]Saņemts Dailas Mukujevas 2026. gada 7. jūlija iesniegums ar lūgumu Jelgavas valstspilsētas pašvaldībai (turpmāk – Pašvaldība) pārņemt īpašumā bez atlīdzības zemes vienības ar kadastra apzīmējumiem 0900 019 0583, 0900 019 0584 un 0900 019 0585 uz kurām izvietojas daļa no Upeņu ielas, Amatu iela un daļa no Āraišu ielas.
Zemes vienības ar kadastra apzīmējumiem 0900 019 0583, 0900 019 0584 un 0900 019 0585 ietilpst nekustamā īpašuma ar kadastra Nr.0900 019 0001 Būriņu ceļš 4, Jelgava, sastāvā, kas reģistrēts Jelgavas pilsētas zemesgrāmatas nodalījumā Nr.12 uz Dailas Mukujevas vārda.
Saskaņā ar Jelgavas pilsētas teritorijas plānojumu 2009.-2021.gadam (ar grozījumiem, kas apstiprināti ar Jelgavas pilsētas domes 2017. gada 23. novembra lēmumu Nr.13/2) zemes vienība ar kadastra apzīmējumu 0900 019 0583 atrodas daļēji savrupmāju apbūves teritorijā (DzS1) un transporta infrastruktūras teritorijā (TR), zemes vienības ar kadastra apzīmējumiem 0900 019 0584 un 0900 019 0585 atrodas transporta infrastruktūras teritorijā (TR).
Zemes vienībā ar kadastra apzīmējumu 0900 019 0583 atrodas daļa no Upeņu ielas un daļa no lietus novadīšanas sistēmas - grāvja starp Upeņu ielu un Būriņu ceļu, zemes vienībā ar kadastra apzīmējumu 0900 019 0584 atrodas Amatu iela un zemes vienībā ar kadastra apzīmējumu 0900 019 0585 - daļa no Āraišu ielas.
Zemes vienības ar kadastra apzīmējumiem 0900 019 0583, 0900 019 0584 un 0900 019 0585 Pašvaldībai nepieciešamas, lai pildītu Pašvaldību likuma 4.panta pirmās daļas 2.punktā noteikto pašvaldības autonomo funkciju - gādāt par pašvaldības administratīvās teritorijas labiekārtošanu  un sanitāro tīrību, pretplūdu pasākumiem. Zemes vienības atrodas ielu sarkano līniju robežās un nodrošina piekļuvi uz nekustamajiem īpašumiem Upeņu, Amatu un Āraišu ielā.
Saskaņā ar Valsts zemes dienesta Nekustamā īpašuma valsts kadastra informācijas sistēmas datiem, zemes vienības ar kadastra apzīmējumu 0900 019 0583 (platība 0,2290 ha) universālā kadastrālā vērtība ir 1099,00 euro (viens tūkstotis deviņdesmit deviņi euro 00 centi), Zemes vienības ar kadastra apzīmējumu 0900 019 0584 (platība 0,1404 ha) universālā kadastrālā vērtība ir 674,00 euro (seši simti septiņdesmit četri euro 00 centi), zemes vienības ar kadastra apzīmējumu 0900 019 0585 (platība 0,0291 ha) universālā kadastrālā vērtība ir 140,00 euro (viens simts četrdesmit euro 00 centi).
Saskaņā ar Pašvaldību likuma 4. panta pirmās daļas 2. punktu, 10. panta pirmās daļas 16. punktu, 73.panta ceturto daļu un Dailas Mukujevas 2026. gada 7. jūlija iesniegumu;

JELGAVAS VALSTSPILSĒTAS PAŠVALDĪBAS DOME NOLEMJ:
1. Pieņemt bez atlīdzības Jelgavas valstspilsētas pašvaldības īpašumā Dailai Mukujevai piederošās zemes vienības ar kadastra apzīmējumiem 0900 019 0583 (platība 0,2290 ha), 0900 019 0584 (platība 0,1404 ha) un 0900 019 0585 (platība 0,0291 ha), kas ietilpst nekustamā īpašuma ar kadastra Nr.0900 019 0001 Būriņu ceļš 4, Jelgava, sastāvā.
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju veikt visas darbības, kas saistītas ar lēmuma 1.punkta izpildi, tai skaitā parakstīt līgumu un citas ar to saistītās darbības, kā arī veikt darbības, kas saistītas ar zemes vienību ar kadastra apzīmējumiem 0900 019 0583, 0900 019 0584 un 0900 019 0585 ierakstīšanu zemesgrāmatā uz Jelgavas valstspilsētas pašvaldības vārda. 
3. Izdevumus, kas saistīti ar zemes vienību reģistrāciju zemesgrāmatā apmaksāt no pamatbudžeta programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901) esošajiem līdzekļiem.

